OpenLLM-France/wikimedia huggingface dataset:
# Llança (extinció d'incendis)

* Aquest article tracta sobre Llança per a l'extinció d'incendis. Vegeu-ne altres significats a «Llança».
La llança per a l'extinció d'incendis és una peça de forma cilíndrica o cònica que, connectada a l'extrem d'una mànega, permet projectar agent extintor. La llança permet el control de la sortida d'aigua o escuma de la mànega: pot obrir o tancar la sortida de fluid, graduar la quantitat de fluid a projectar, i fins i tot dirigir-lo en forma de raig o polvoritzat, segons el tipus de llança.

## Tipus

Els principals tipus de llança per a l'extinció d'incendis són:
* Llança d'aigua: llança dissenyada principalment per a projectar aigua.
* Llança d'escuma: llança que emulsiona la mescla d'aigua i escumogen subministrant-hi una quantitat d'aire adequada, i que la projecta en forma d'escuma compacta.
* Llança de baixa expansió: llança d'escuma que funciona amb l'energia de la pressió de l'aigua i que produeix i projecta escuma de baixa expansió.
* Llança de mitjana expansió: llança d'escuma que funciona amb l'energia de la pressió de l'aigua i que produeix i projecta escuma de mitjana expansió.
* Llança de triple efecte: llança que permet projectar l'agent extintor en forma de raig ple, de raig difusor, o d'escut protector. Les boques d'incendi equipades han d'estar dotades d'una llança de triple efecte.
Altres tipus són:
* Monitor: tub de projecció d'agent extintor que s'utilitza muntat sobre un suport, fix o mòbil, de gir azimutal i zenital. Té un cabal i un abast superior a la llança i, a diferència d'aquesta, no ha de ser manipulat permanentment per un bomber.
* Acortinador: llança que forma una cortina d'aigua per a la protecció contra incendis de dipòsits o instal·lacions sensibles a la calor radiant o a la projecció d'espurnes.
* Llança perforant d'inertització: per a l'extinció del foc a l'interior d'un volum tancat (contenidors, golfes…) sense requerir l'obertura d'una porta.
* Tipus de llança
* Llança d'aigua
* Llança d'escuma
* Llança de mitjana expansió
* Llança de triple efecte
* Monitor sobre autobomba
* Acortinador
* Llança perforant

## Normativa

A Europa les llances de mànega manuals destinades als serveis contra incendis han de complir la norma EN 15182-2:2019, i a Espanya la UNE-EN 15182-2:2020. Equip portàtil per projectar agents extintors subministrats per bombes dextinció dincendis. Llances de mànega manuals destinades als serveis contra incendis. Part 2: Llances de mànega mixtes PN 16.

## Referències

* 1 2 3 Diccionari de bombers. Barcelona: Termcat. Generalitat de Catalunya, novembre 1995. ISBN 84-393-3689-6.
* ↑ «Què són i quins elements componen una boca d'incendis equipada?» (en castellà). Semamcoin.
* ↑ «Llances i monitors» (en castellà). Rosenbauer.
* ↑ «Boques d'incendi equipades (BIE): utilització» (en castellà). Institut Nacional d'Higiene i Seguretat en el Treball, 2015.
* ↑ «Acortinador Ø25, Ø45 i Ø70» (en castellà). Urala.
* ↑ «Llança perforant d'inertització» (en castellà). Stutylib.
* ↑ «UNE-EN 15182-2:2020» (en castellà). AENOR, 19-02-2020.
# Llucareta de Còrsega

La llucareta de Còrsega o llucareta corsa (Carduelis corsicana) és una espècie d'ocell de la família dels fringíl·lids (Fringillidae) que habita Còrsega, Sardenya i altres illes de la mar Tirrena. Similar a la llucareta però una mica més petita mesura 12 cm de llarg amb un pes de 15 grams. És de color groc-verdós, a excepció del coll gris i el dors més fosc. Presenten un escàs dimorfisme sexual, consistent en una major intensitat de color groc en els mascles. Habiten boscos de fulla caduca i de coníferes, però també praderies obertes i zones rocoses, de Còrsega, Sardenya i les illes toscanes d'Elba, Capraia i Gorgona. Inicialment va ser considerat una subespècie de la llucareta, més tard va ser reconegut com una espècie de ple dret, dins el gènere Serinus. Actualment ambdues espècies són incloses a Carduelis.

## Referències

* ↑ «Llucareta de Còrsega». Cercaterm. TERMCAT, Centre de Terminologia. Rev. 10/04/2022(català)
* ↑ Arxivat 2012-11-08 a Wayback Machine. Arxivat 2012-11-08 a Wayback Machine. Arxivat 2012-11-08 a Wayback Machine. Arxivat 2012-11-08 a Wayback Machine. Arxivat 2012-11-08 a Wayback Machine. La llucareta corsa a BIRDGUIDES (anglès) Arxivat 2012-11-08 a Wayback Machine. Rev. 04/10/2011
* ↑ J.Zamora, J.Moscoso, V.Ruiz-del-Valle, L.Ernesto, Jl.Serrano-Vela, J.Ira-Cachafeiro, A.Arnaiz-Villena.Conjoint mitochondrial phylogenetic trees for canaries Serinus spp. and goldfinches Carduelis spp. show several specific polytomies Arxivat 2012-03-21 a Wayback Machine.. Ardeola, 2006. Volum 53. Pàgina 1–17 (anglès) Rev. 04/10/2011
# Llista de Creus de Sant Jordi/2008
#### Persones

Informació actualitzada per un bot. Els canvis manuals es perdran quan s'actualitzi!
| Persona | Wikidata | Descripció | Ocupació |
| Mercè Sala i Schnorkowski | Q1829555 | | polític economista |
| Jordi Dauder i Guardiola | Q2388148 | actor català | actor escriptor director de teatre actor de televisió |
| Josep Maria Socías i Humbert | Q3323586 | polític espanyol | polític |
| Antoni Lloret i Orriols | Q5647098 | | escriptor físic |
| Nolasc Acarín i Tusell | Q6044507 | metge espanyol | metge professor d'universitat escriptor |
| Anna Tarrés i Campà | Q8200133 | nedadora i entrenadora catalana de natació sincronitzada | entrenador de natació nedador polític |
| Jaume Cela i Ollé | Q11684540 | escriptor català | escriptor escriptor de literatura infantil |
| Jordi Petit | Q11685323 | escriptor espanyol | escriptor |
| Anna Maleras Colomé | Q11905650 | ballarina i coreògrafa catalana | coreògraf ballarí |
| Empar Pineda i Erdozia | Q11919201 | activista lesbofeminista | polític |
| Enric Piquet i Miquel | Q11919342 | jugador de bàsquet i dirigent esportiu català | jugador de bàsquet dirigent esportiu |
| Francina Boris i Codina | Q11922932 | locutora de ràdio catalana | periodista locutor de ràdio |
| Jacint Ros i Hombravella | Q11927077 | economista i polític català | economista advocat catedràtic assagista |
| Jaume Arenas i Mauri | Q11927227 | activista cultural català | |
| Jaume Sobrequés i Callicó | Q11927366 | historiador i polític català | historiador museòleg polític professor d'universitat conservador |
| Joaquima Júdez i Fageda | Q11928145 | psiquiatra i pediatra catalana | metge pedagog catedràtic psicòleg psiquiatre pediatre |
| Jordi Peix i Massip | Q11928340 | | enginyer |
| Josep Maria Massons i Esplugas | Q11928725 | | metge |
| Montserrat Estil·les Torrente | Q11937528 | pedagoga espanyola | pedagog |
| Ricard Fornesa i Ribó | Q11945533 | (1931-2014) directiu i advocat català | jurista advocat banquer empresari executiu d'empresa |
| Rosa Serra i Puigvert | Q11946292 | escultora catalana | escultor |
| Josep Cassú i Serra | Q16187931 | | músic compositor |
| Francesc Codina i Castillo | Q16188949 | polític català | polític advocat funcionari |
| Eulàlia Lledó i Cunill | Q18564901 | filòloga especialista en investigació dels biaixos sexistes i androcèntrics en els textos | filòleg crític literari escriptor lexicògraf |

#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Federació Catalana de Tennis | Q6435013 | |
| Ateneu Igualadí de la Classe Obrera | Q8207993 | edifici d'Igualda |
| Ateneu Agrícola | Q11907106 | |
| Mútua dels Enginyers de Catalunya | Q11938284 | mutualitat |
| Mútua de Terrassa | Q11938285 | mútua sanitària catalana |
| Secretariat d'Escola Rural | Q11948005 | |
| Associació Pro-Memòria als Immolats per la Llibertat a Catalunya | Q16172042 | entitat de memòria històrica |
| Consorci de Salut i Social de Catalunya | Q16189780 | |
| Hospital Universitari Dexeus | Q20102153 | hospital a Espanya |
# Llista de seleccions del Campionat d'Europa de Futbol sub-21 de la UEFA 2000

Seleccions del Campionat d'Europa de Futbol sub-21 de la UEFA 2000.

## Grup A

Croàcia República Txeca Països Baixos Espanya

## Grup B

Anglaterra Eslovàquia Turquia Itàlia Seleccionador: Marco Tardelli
| Dorsal | Posició | Jugador | Partits | Gols | Club |
| 1 | Porter | Morgan De Sanctis | | | Udinese |
| 2 | Defensa | Alessandro Grandoni | | | Torino |
| 3 | Defensa | Luca Mezzano | | | Brescia |
| 4 | Defensa | Marco Zanchi | | | Udinese |
| 5 | Defensa | Matteo Ferrari | | | Internazionale |
| 6 | Migcampista | Gennaro Gattuso | | | A.C. Milan |
| 7 | Davanter | Gianni Comandini | | | Vicenza |
| 8 | Migcampista | Roberto Baronio | | | Lazio |
| 9 | Davanter | Nicola Ventola | | | Internazionale |
| 10 | Migcampista | Andrea Pirlo | | | Internazionale |
| 11 | Migcampista | Simone Perrotta | | | Bari |
| 12 | Porter | Christian Abbiati | | | A.C. Milan |
| 13 | Defensa | Francesco Coco | | | A.C. Milan |
| 14 | Defensa | Claudio Rivalta | | | Perugia |
| 15 | Defensa | Bruno Cirillo | | | Reggina |
| 16 | Migcampista | Ighli Vannucchi | | | Salernitana |
| 17 | Migcampista | Cristiano Zanetti | | | A.S. Roma |
| 18 | Migcampista | Fabio Firmani | | | Vicenza |
| 19 | Migcampista | Marco Rossi | 6 | 0 | Salernitana |
| 20 | Davanter | Gionatha Spinesi | | | Bari |
| | Migcampista | Aimo Diana | 3 | 0 | Brescia |
| | Migcampista | Gennaro Scarlato | 6 | 1 | Torino |
| | Defensa | Luca Fusco | 0 | 0 | Salernitana |
| | Porter | Cristiano Lupatelli | 2 | 0 | A.S. Roma |

## Notes

* ↑ Ferrari: cedit al A.S. Bari
* ↑ Baronio: cedit al Reggina
* ↑ Ventola: cedit al Bologna F.C. 1909
* ↑ Pirlo: cedit al Reggina
* ↑ Coco: cedit al Torino
* ↑ Diana: cedit al Hellas Verona.
# Llista de monuments de Búger

Llista de monuments de Búger catalogats pel consell insular de Mallorca com a Béns d'Interès Cultural en la categoria de monuments pel seu interès històric, artístic, arquitectònic, arqueològic, històric-industrial, etnològic, social, científic o tècnic.
| Monument | Tipus | Localització | Coordenades | Codi$^?$ |
| Tambor de l'antiga creu dels Abeuradors | Creus de terme | Búger Plaça de la Constitució | 39° 45′ 30″ N, 2° 59′ 00″ E﻿ / ﻿39.758299°N,2.983273°E﻿ / 39.758299; 2.983273 a prop | RI-51-0010258 |
| Creu de la Mare de Déu del Roser | Creus de terme | Búger Carrer Major / c. Esperança | 39° 45′ 31″ N, 2° 59′ 04″ E﻿ / ﻿39.7586°N,2.984494°E﻿ / 39.7586; 2.984494 a prop | RI-51-0010259 |
| Creu del Sant Crist | Creus de terme | Búger Carrer Major | 39° 45′ 30″ N, 2° 59′ 02″ E﻿ / ﻿39.758415°N,2.983987°E﻿ / 39.758415; 2.983987 a prop | RI-51-0010260 |
| Creu de Son Palou | Creus de terme | Búger Carrer de Ramon Llull / sa Carretera | 39° 45′ 33″ N, 2° 58′ 58″ E﻿ / ﻿39.759037°N,2.982704°E﻿ / 39.759037; 2.982704 a prop | RI-51-0010261 |
| Creu d'en Pons | Creus de terme | Búger Carrer de la Creu / c. Pom | 39° 45′ 27″ N, 2° 58′ 57″ E﻿ / ﻿39.757367°N,2.98246°E﻿ / 39.757367; 2.98246 a prop | RI-51-0010262 |
| Creu de sa Tafona | Creus de terme | Búger Carrer de Mascaró / c. Pou Nou | 39° 45′ 26″ N, 2° 59′ 02″ E﻿ / ﻿39.75732°N,2.983847°E﻿ / 39.75732; 2.983847 a prop | RI-51-0010263 |
| Restes prehistòriques de ca s'Eixamer / Es Puig | Monument arqueològic | Búger | 39° 45′ 31″ N, 2° 58′ 48″ E﻿ / ﻿39.758673°N,2.980002°E﻿ / 39.758673; 2.980002 a prop | RI-51-0001820 |
| Talaiot de sa Mata Grossa | Monument arqueològic | Búger | 39° 46′ 07″ N, 2° 59′ 15″ E﻿ / ﻿39.768495°N,2.987589°E﻿ / 39.768495; 2.987589 a prop | RI-51-0001821 |

## Referències

* Base de dades de béns immobles, del Ministeri de Cultura
* Visor del Patrimoni Històric, del Consell de Mallorca
# Lola Garcia Fuentes

Lola Garcia Fuentes (Barcelona, 5 d'abril de 1963) és una periodista catalana.
Llicenciada en periodisme a la Universitat Autònoma de Barcelona, desenvolupà la seva tasca periodística a diferents emissores de ràdio: Ràdio l'Hospitalet, Ràdio Miramar, Ràdio Salut, Europa FM i Ràdio Marca Barcelona. En aquesta darrera emissora, dirigí i presentà el programa de ràdio Dones Marca entre 2004 i 2017. Enfocat en l'esport femení, durant tretze temporades donà veu a les esportistes, tècniques i dirigents esportives dels diferents clubs, associacions i federacions esportives a Catalunya. També reivindicà la manca de visibilitat, recursos i situacions de desigualtat.
El 2018 fou premiada amb el Premi Dona i Esport en la categoria de mitjà de comunicació. El 2024 va rebre el Premi Puro Cora, atorgat pel Grup gallec El Progreso, "per la seva professionalitat i seny a l'hora d'opinar sobre el conflicte català".

## Referències

* ↑ Españó, Yolanda «Lola García, tretze anys al front del Dones Marca: ràdio, esport i dona» ( PDF). Quadern Dones i Esport, Núm. 12, 2019, pàg. 25-26. Arxivat de l'original el 23 de novembre 2021. ISSN: 2604-3580 [Consulta: 23 novembre 2021].
* ↑ Españó, Yolanda. «Rugby El BUC y Radio Marca, premiados por el Ayuntamiento de Barcelona». Marca, 30-05-2018. [Consulta: 23 novembre 2021].
* ↑ Lugo, El Progreso de. «La entrega del Premio Puro Cora a Lola García, en imágenes» (en castellà), 15-05-2024. [Consulta: 16 maig 2024].
# Paracriptodirs

Els paracriptodirs (Paracryptodira) són un infraordre extint dels Testudines, l'ordre de rèptils que inclou les tortugues. Inicialment considerat com un subordre germà del grup Cryptodira, ara són tractats com un llinatge molt primitiu dins de Cryptodira d'acord amb l'ús més comú d'aquest últim tàxon. Alguns criptodirs prehistòrics una mica menys primitius (per exemple, les "tortugues banyudes", Meiolaniidae) així com les formes vivents formen el grup Eucryptodira.
D'acord amb el concepte en desús els paracriptodirs es componien de dues famílies del Cretaci, els Pleurosternidae i els Baenidae. La primera ha estat trobada a l'Amèrica del Nord, Europa, i possiblement Àsia, mentre que la segona és només coneguda d'Amèrica del Nord. D'acord amb el modern enteniment, les famílies Macrobaenidae i els Neurankylidae són separades dels Baenidae per formar la superfamília Baenoidea, el monofiletisme, però, requereix ser confirmat. Addicionalment, hi ha un seguit de famílies més basals així com alguns tàxons de posició incerta pel que fa a Baenoidea:
* Kallokibotiidae
* Mongolochelyidae
* Pleurosternidae
* Solemydidae
Els Macrobaenidae, un altre grup de criptodirs prehistòrics que pot ser realment una agregació parafilètica, són de vegades també situats parcialment o totalment entre els paracriptodirs.

## Característiques

Els Paracryptodira tenen una exposició reduïda prefrontal en la superfície dorsal del crani, una reduïda finestra perilimfàtica, i una cresta supraoccipital secundàriament reduïda. Al crani, el foramen posterior del canal caròtid interior es localitza en una posició mitjana al llarg de la superfície de la sutura basisfenoide-pterigoides.

## Referències

* Gaffney, E.S. (1975): A phylogeny and classification of higher categories of turtles. Bulletin of the American Museum of Natural History 155(5): 387-436. PDF fulltext
* Haaramo, Mikko (2008): Mikko's Phylogeny Archive - Paracryptodira. Version of 2008-MAR-11. Retrieved 2008-MAY-06.
* Joyce, W.G. (2007): Phylogenetic relationships of Mesozoic turtles. Bulletin of the Peabody Museum of Natural History 48(1): 3–102. DOI:10.3374/0079-032X(2007)48[3:PROMT]2.0.CO;2 HTML abstract
# Apalachicola

Apalachicola és una població dels Estats Units a l'estat de Florida. Segons el cens del 2000 tenia 2.334 habitants.

## Demografia

Segons el cens del 2000, Apalachicola tenia 2.334 habitants, 1.006 habitatges, i 608 famílies. La densitat de població era de 479,3 habitants per km².
Dels 1.006 habitatges en un 23,4% hi vivien nens de menys de 18 anys, en un 41,8% hi vivien parelles casades, en un 15% dones solteres, i en un 39,5% no eren unitats familiars. En el 34,7% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,9% tenia menys de 18 anys, un 7% entre 18 i 24, un 24% entre 25 i 44, un 26,7% de 45 a 60 i un 20,5% 65 anys o més.
L'edat mediana era de 43 anys. Per cada 100 dones de 18 o més anys hi havia 86,3 homes.
La renda mediana per habitatge era de 23.073 $ i la renda mediana per família de 28.464 $. Els homes tenien una renda mediana de 22.500 $ mentre que les dones 18.750 $. La renda per capita de la població era de 12.227 $. Entorn del 19,9% de les famílies i el 25,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Apalachicola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Apalachicola». American Fact Finder. Oficina del Cens dels Estats Units, 12-01-2010.
# Xia Chang

Xia Chang (xinès: 夏昶; pinyin: Xià Chǎng), conegut també com a Zhongzhao i Yufeng, fou un pintor i cal·lígraf xinès que va viure sota la dinastia Ming. Va néixer a Kunshan, província de Jiangsu, vers l'any 1388 i va morir el 1470. Va ser funcionari de l'Administració imperial i va obtenir el grau “jinshi”.
Es va especialitzar en pintures de bambús (símbol d'integritat i fortalesa d'ànim), influït en l'estil de Wang Fu. Pintava amb pinzellades enèrgiques però gràcils. Entre les seves obres destaquen Bambús al llarg d'un riu. Pluja primaverenca sobre bambús del riu i Deessa Guanyin. Es troben pintures seves a l'Acadèmia d'Art de Honolulu, a l'Art Institute de Chicago, a la Freer Gallery of Art de Washington, al Museu de Belles Arts de Boston, al Museu Nacional del Palau de Taipei, al Museu del Palau de Pequín, a la Nelson Gallery of Art de Kansas i al Museu de Xangai.

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249), p. 773

## Referències i enllaços externs

* http://www.chinaonlinemuseum.com/painting-bamboo-xia-chang.php
* http://arts.cultural-china.com/en/63Arts13978.html Arxivat 2013-06-16 a Wayback Machine.
* http://www.china-on-site.com/pages/painter/1071.php Arxivat 2019-04-18 a Wayback Machine.
* http://www.metmuseum.org/toah/works-of-art/1989.235.1
# TP d'Or 1985

Els premis TP d'Or 1985 foren entregats el 7 d'abril de 1986 en un acte a l'hotel Scala Melià Castilla de Madrid presentat per José María Íñigo.
| Categoria | Programa | Persona | Resultat |
| Actor | El baile | Juanjo Menéndez | Guanyador |
| Actor | Los pazos de Ulloa | Fernando Rey | 2n classificat |
| Actor | Los pazos de Ulloa | José Luis Gómez | 3r classificat |
| Actriu | Los pazos de Ulloa | Charo López | Guanyadora |
| Actriu | Los pazos de Ulloa | Victoria Abril | 2a classificada |
| Actriu | La comedia musical española | Concha Velasco | 3a classificada |
| Presentador | Telediario | Manuel Campo Vidal | Guanyador |
| Presentador | Estudio abierto | José María Íñigo | 2n classificat |
| Presentador | Telediario | Felipe Mellizo | 3r classificat |
| Presentadora | Un, dos, tres... responda otra vez | Mayra Gómez Kemp | Guanyadora |
| Presentadora | Telediario | Rosa María Mateo Isasi | 2a classificada |
| Presentadora | Informe semanal | Mari Carmen García Vela | 3a classificada |
| Personatge més popular | Como Pedro por su casa | Pedro Ruiz | Guanyador |
| Personatge més popular | Barrio Sésamo | Espinete | 2n classificat |
| Personatge més popular | Un, dos, tres... responda otra vez | Raúl Sender | 3r classificat |
| Sèrie Nacional | Los pazos de Ulloa | Los pazos de Ulloa | Guanyadora |
| Sèrie Nacional | Goya | Goya | 2n classificat |
| Sèrie Nacional | Página de sucesos | Página de sucesos | 3r classificat |
| Sèrie Estrangera | Falcon Crest | Falcon Crest | Guanyadora |
| Sèrie Estrangera | El pájaro espino | El pájaro espino | 2n classificat |
| Sèrie Estrangera | La joya de la corona | La joya de la corona | 3r classificat |
| Informatius i d'actualitat | Informe semanal | Informe semanal | Guanyadora |
| Informatius i d'actualitat | Vivir cada día | Vivir cada día | 2n classificat |
| Informatius i d'actualitat | La clave | La clave | 3r classificat |
| Divulgatiu i cultural | Más vale prevenir | Más vale prevenir | Guanyadora |
| Divulgatiu i cultural | Consumo | Consumo | 2n classificat |
| Divulgatiu i cultural | El cuerpo humano | El cuerpo humano | 3r classificat |
| Infantil i juvenil | Barrio Sésamo' | Barrio Sésamo' | Guanyadora |
| Infantil i juvenil | La bola de cristal | La bola de cristal | 2n classificat |
| Infantil i juvenil | Los sabios | Los sabios | 3r classificat |
| Musical i entreteniment | Un, dos, tres... responda otra vez | Un, dos, tres... responda otra vez | Guanyadora |
| Musical i entreteniment | Como Pedro por su casa | Como Pedro por su casa | 2n classificat |
| Musical i entreteniment | La comedia musical española | La comedia musical española | 3r classificat |
| Anunci | Freixenet | Freixenet | Guanyadora |
| Anunci | Coca-Cola | Coca-Cola | 2n classificat |
| Anunci | Danone | Danone | 3r classificat |
| Euskal Telebista | Kirolez kirol | Kirolez kirol | Guanyador |
| TV3 | Àngel Casas Show | Àngel Casas Show | Guanyador |

## Referències

* ↑ TP de Oro (14): 1985, calabazas de éxito
* ↑ TP de Oro 1985 a IMDB
# Vestidas de azul (sèrie de televisió)

Vestidas de azul és una propera sèrie web espanyola produïda per Atresmedia. La sèrie s'estrenarà el 2023 i servirà com a seqüela de la sèrie Veneno. La sèrie està inspirada en el llibre homònim de Valeria Vegas.

## Sinopsi

La sèrie seguirà les travesses de Valeria Vegas després de la mort de Cristina La Veneno. Valeria es posarà a buscar les protagonistes d'un antic documental, titulat Vestida de azul , que narrava la vida de sis dones trans dels anys posteriors al franquisme, buscant recuperar la història d'uns referents que han caigut a l'oblit.

## Repartiment

| Actor/Actriu | Personatge |
| Lola Rodríguez | Valeria Vegas |
| Paca La Piraña | Paca La Piraña |
| Juani Ruiz | Juani Ruiz |
| Alex Saint | Sacha |
| Goya Toledo | Lola |
| Ángeles Ortega | Manola |
| Desirée Vogue | Bienvenida |
| Rossa Ceballos | Loren |
| Bimba Farelo | |
| Chloe Santiago | Tamara |
| Geena Román | Eva |
| Alma Gormedino | Josette |
| Penélope Guerrero | Nacha |
| Keyla Òdena | Renée |
| Susana Abaitua | |
| Juriji der Klee | |
| Estrella Xtravaganza | |
| Elena Irureta | |
| Luis Callejo | |
| Mercedes Sampietro | |
| Anabel Alonso | |
| Pedro Casablanc | |
| Llum Barrera | |
| Xoán Fórneas | |
| Héctor Juezas | |
| Malena Gracia | |
| Clara Sans | |

## Referències

* ↑ «Así será 'Vestidas de azul', la esperada continuación de la aclamada 'Veneno'». El Confidencial, 22 diciembre 2022 [Consulta: 2 setembre 2023].
* ↑ «ATRESplayer Premium incorpora a su catálogo ‘Vestida de azul’ para calentar el estreno de ‘Veneno 2’». El Español, 14-04-2023 [Consulta: 2 setembre 2023].
* ↑ «Así es 'Vestidas de azul', la serie que trata de "entender el pasado para escribir el futuro" de las personas trans». La Sexta, 15-06-2023 [Consulta: 2 setembre 2023].
* ↑ ««'Vestidas de azul': La segunda parte de 'Veneno' presenta las primeras imágenes de la serie». Fotogramas, 22-02-2023 [Consulta: 2 setembre 2023].
# Vestfonna

La Vestfonna (literalment: glacera de l'oest) és un casquet glacial situat a la part occidental de l'illa de Nordaustlandet, a l'arxipèlag de Svalbard, Noruega. La glacera té una superfície d'uns 2.500 km². És la tercera capa de gel més gran de Svalbard i Noruega, després de la d'Austfonna i d'Olav V Land.

## Referències

* ↑ Hagen, Jon Ove. «Vestfonna». A: Store norske leksikon (en noruec). Oslo: Kunnskapsforlaget [Consulta: 15 novembre 2009].